تقييم المطعم: المطعم حاليا وبعد التغيرات في قائمة الطعام واظن الإداره اصبح احسن بكثير واتفق مع الأخ اللي قال نفوسهم بخشومهم وخاصه اللي قاعد عالكاشير الشايب الهندي. 
 بس بصراحه عندهم اطباق ممتازه وهذا اللي اذكره: 
 شوربة الذرة بالدجاج: بصراحه انا ما احب الشوربات الكريميه بس هاذي عندي غير والعيال ينبسطون عليها بالحيل. 
 خبز بالجبن &quot;شيز نان&quot;: بصراحه طريقة حلوه لتقديم الخبز الهندي او النان بإضافة الجبنة العكاويه وحاجه تجنن وخاصه وهي ساخنه. 
 روبيان تمبورا: طبق شهي يقدم مع صلصه شهية. 
 ستيك الفلفل &quot;بيبر ستيك&quot;: بصراحه انا امخمخ على هالأستيك واطلب من عندهم زيادة صلصة ستيك &quot;صوص&quot; لأنها تعطيه طعم جميل جدا. 
 برياني ربيان: طعم خليجي هندي خفيف وجميل. 
 نودلز مشكل: طبق صيني جميل. 
  
 وفيه اطباق كثير ومتنوعه وجربت بعضها وكان دون المستوى وكثير منها ما جربته بس المطعم بشكل عام جيد رغم ان جلساته مش لهناك ولآحظت ان اسعاره مؤخرا غاليه بزياده ويمكن بسبب قانون إلغاء رسوم الخدمه.